
OBAVIJEST RODITELJIMA
o potpisivanju ugovora za upis djece u Dječji vrtić Đurmanec
Poštovani roditelji,
obavještavamo vas da će se potpisivanje ugovora za upis djece u Dječji vrtić Đurmanec za pedagošku godinu 2026./2027. provoditi u razdoblju od 24. kolovoza do 31. kolovoza 2026. godine.
Potpisivanje ugovora odvijat će se prema sljedećem rasporedu:
· Ponedjeljak (24.8. i 31.8), utorak, četvrtak i petak: svaki dan od 7:00 do 13:00 sati.
· Srijeda, 26. kolovoza 2026.: iznimno u poslijepodnevnom terminu od 11:00 do 16:30 sati.
Važne napomene za dolazak:
1. Dolazak oba roditelja: Na potpisivanje ugovora obvezno moraju doći oba roditelja (osim u slučajevima samohranog roditeljstva ili zakonski definiranog samostalnog ostvarivanja roditeljske skrbi).
2. Obvezna dokumentacija: Sa sobom je na potpisivanje potrebno donijeti:
· Važeću potvrdu nadležnog liječnika ili pedijatra o obavljenom sistematskom pregledu djeteta (potvrda ne smije biti starija od 30 dana).
· Popunjene obrasce koje ste zaprimili i zadužili tijekom inicijalnih razgovora u vrtiću.
Molimo vas da se strogo pridržavate navedenih termina i ponesete svu traženu dokumentaciju kako bi se postupak upisa i potpisivanja ugovora proveo pravovremeno i uspješno.

